***Jautājums:***

Nolikuma 10.punkta “Piedāvājuma izvērtēšanas kritēriji”  10.1. apakšpunkts nosaka “ Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam **katrā daļā atsevišķi, kuru nosaka, ņemot vērā tikai cenu**….”

1.       Saskaņā ar Nolikuma Pielikuma veidlapu Nr.4  “Pretendenta finanšu piedāvājums” nav viennozīmīgi norādīts, kura cenas pozīcija tiks vērtēta – “speciālista dienas likme/vienības cena EUR”, “Kopējās izmaksas EUR” vai visu speciālistu kopējā pakalpojuma cena  “KOPĀ bez PVN”.

2.       Kā pretendentam norādīt cenu “katrā daļā atsevišķi”, ja Nolikuma 4.veidlapa un Nolikuma Pielikums Nr. 3 “Tehniskā specifikācija” paredz vienu kopēju speciālistu cilvēkdienu uzskaiti un norādīšanu Piedāvājumā?

***Atbilde:***

Iepirkuma komisija sniedz sekojošu vienotu atbildi uz pretendenta jautājumiem: pēc pretendentu iesniegto atlases dokumentu un finanšu piedāvājumu izvērtēšanas līguma slēgšanas tiesības tiks piešķirtas tam pretendentam, kurš būs piedāvājis viszemāko kopējo cenu, proti, cenu, kura būs norādīta Nolikuma Pielikuma Nr.4 “Pretendenta finanšu piedāvājums” ailē “KOPĀ bez PVN”. Šajā kopējā cenā bez PVN, kura būs norādīta pretendneta iesniegtā finanšu piedāvājuma ailē “KOPĀ bez PVN”, pretendentam jāiekļauj visas iespējamās izmaksas, ailē “Speciālists” norādot atsevišķi katra līguma izpildē piesaistāmā speciālista laika ieguldījumu utt. Iepirkuma komisija lūdz nevērst uzmanību vārdiem “katrā daļā atsevišķi”, jo iepirkuma priekšmets saskaņā ar Nolikuma 2.2.punktu nav sadalīts daļās.